stanford-oval/wikipedia huggingface dataset:
พระราชกรณียกิจของพระบาทสมเด็จพระมหาภูมิพลอดุลยเดชมหาราช บรมนาถบพิตร
พระราชกรณียกิจด้านการเกษตรและการยกระดับสภาพชีวิตความเป็นอยู่ของประชาชนชาวไทย > การแปรรูปผลผลิตทางการเกษตร

การแปรรูปผลผลิตทางการเกษตร การผลิตเอทานอล แก๊สโซฮอล์และไบโอดีเซล เป็นต้น
พระราชกรณียกิจด้านการเกษตรและการยกระดับสภาพชีวิตความเป็นอยู่ของประชาชนชาวไทย > เกษตรทฤษฎีใหม่

บทความหลัก: ทฤษฎีใหม่
พระราชกรณียกิจด้านการเกษตรและการยกระดับสภาพชีวิตความเป็นอยู่ของประชาชนชาวไทย > เศรษฐกิจพอเพียง

บทความหลัก: เศรษฐกิจพอเพียง
พระราชกรณียกิจด้านการอนุรักษ์ฟื้นฟูทรัพยากรธรรมชาติและสิ่งแวดล้อม

พระองค์ทรงใช้ประสบการณ์และแนวพระราชดำริ โครงการหลวงในการพัฒนาและวิจัย พระราชทานทุนการศึกษาแก่นักเรียนไทยไปศึกษาต่อต่างประเทศ เพื่อนำกลับมาพัฒนาประเทศ[ต้องการอ้างอิง]
พระราชกรณียกิจด้านการแพทย์และสาธารณสุข

ในด้านสุขภาพอนามัย ซึ่งพระองค์ทรงถือว่าปัญหาในด้านสุขภาพอนามัยของประชาชนนั้น เป็นปัญหาสำคัญที่ต้องได้รับการแก้ไข ดังพระราชดำรัสที่ว่า ถ้าคนเรามีสุขภาพเสื่อมโทรม ก็จะไม่สามารถพัฒนาชาติได้ เพราะทรัพยากรที่สำคัญของประเทศชาติ ก็คือพลเมืองนั่นเอง[ต้องการอ้างอิง] ในการเสด็จพระราชดำเนินไปทรงเยี่ยมราษฎรตามท้องที่ต่าง ๆ ทุกครั้ง พระองค์จะทรงพระกรุณาโปรดเกล้าฯ ให้มีคณะแพทย์ ทั้งแพทย์ที่เป็นผู้เชี่ยวชาญในแต่ละสาขาจากโรงพยาบาลต่าง ๆ และแพทย์อาสาสมัคร โดยเสด็จพระราชดำเนินไปในขบวนอย่างใกล้ชิด[ต้องการอ้างอิง] เพื่อที่จะได้รักษาผู้ป่วยไข้ได้ทันที นอกเหนือจากนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ยังได้ริเริ่มหลายโครงการด้านการแพทย์และสาธารณสุข ดังนี้
โครงการหน่วยแพทย์พระราชทาน
โครงการแพทย์หลวงเคลื่อนที่พระราชทาน
โครงการแพทย์พิเศษตามพระราชประสงค์
หน่วยทันตกรรมเคลื่อนที่พระราชทาน
โครงการศัลยแพทย์อาสาราชวิทยาลัยศัลยแพทย์แห่งประเทศไทย
โครงการแพทย์ หู คอ จมูก และโรคภูมิแพ้พระราชทาน
โครงการอบรมหมอหมู่บ้านในพระราชประสงค์
หน่วยงานฝ่ายคนไข้ ในกองราชเลขานุการ สมเด็จพระบรมราชินีนาถ
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีพระบรมราโชวาทแก่ผู้สำเร็จการศึกษาสาขาแพทยศาสตร์ตอนหนึ่งว่า
จึงใคร่ขอร้องให้ทุก ๆ คนตั้งใจ และพยายามปฏิบัติหน้าที่ให้ได้ผลสมบูรณ์จริง ๆ อย่าปล่อยให้กำลังของชาติต้องเสื่อมถอยลงเพราะประชาชนเสียสุขภาพอนามัย
พระราชกรณียกิจด้านการศึกษา

ทรงพระกรุณาโปรดเกล้า พระราชทานพระราชทรัพย์จัดตั้งมูลนิธิอานันทมหิดลให้เป็นทุนสำหรับการศึกษาในแขนงวิชาต่าง ๆ เพื่อให้นักศึกษาได้มีทุนออกไปศึกษาหาความรู้ต่อ ดังพระราชดำรัสที่ว่า
การศึกษาเป็นปัจจัยสำคัญในการสร้างและพัฒนาความรู้ ความคิด ความประพฤติ และคุณธรรมของบุคคล หากสังคมและบ้านเมืองใดให้การศึกษาที่ดีแก่เยาวชนได้อย่างครบถ้วนในทุกๆ ด้านแล้ว สังคมและบ้านเมืองนั้นก็จะมีพลเมืองที่มีคุณภาพ สามารถดำรงรักษาความเจริญมั่นคงของประเทศชาติไว้ และพัฒนาก้าวหน้าต่อไปโดยตลอด
พระองค์จึงมีพระราชดำริริเริ่มโครงการต่าง ๆ ที่เกี่ยวข้องกับการศึกษา ดังนี้
พระราชกรณียกิจด้านการศึกษา > โรงเรียนในพระบรมราชูปถัมภ์

โรงเรียนในพระบรมราชูปถัมภ์เป็นโรงเรียนที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงให้การอุปถัมภ์ในด้านต่าง ๆ เช่น ทรงพระราชทานพระราชทรัพย์ช่วยเหลือ ให้คำแนะนำ รวมทั้งเสด็จพระราชดำเนินไปเยี่ยมเยียนและพระราชทานพระบรมราโชวาทเพื่อสนับสนุนและเป็นกำลังใจแก่ครูและนักเรียนของโรงเรียน โรงเรียนในพระบรมราชูปถัมภ์มีทั้งโรงเรียนรัฐบาลและโรงเรียนเอกชน ดังนี้
โรงเรียนจิตรลดา
โรงเรียนราชวินิต
โรงเรียนวังไกลกังวล
โรงเรียนราชประชานุเคราะห์
โรงเรียนราชประชาสมาสัย
โรงเรียน ภ.ป.ร. ราชวิทยาลัย ในพระบรมราชูปถัมภ์
โรงเรียนเพื่อลูกหลานชนบท
โรงเรียนร่มเกล้า
โรงเรียนสงเคราะห์เด็กยากจน
โรงเรียนเบญจมราชาลัย ในพระบรมราชูปถัมภ์
โรงเรียนที่ต้องการความช่วยเหลือตามความจำเป็นเร่งด่วน
พระราชกรณียกิจด้านการศึกษา > ทุนการศึกษาพระราชทาน

ทรงพระกรุณาโปรดเกล้าโปรดกระหม่อมพระราชทานพระราชทรัพย์ส่วนพระองค์เพื่อก่อตั้งกองทุนการศึกษาหลายขั้นหลายทุน ตั้งแต่ระดับประถมศึกษา มัธยมศึกษา และอุดมศึกษา ดังนี้
ทุนพระราชทานเพื่อการศึกษาสงเคราะห์ มูลนิธิราชประชานุเคราะห์ ในพระบรมราชูปถัมภ์
ทุนมูลนิธิอานันทมหิดล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมพระราชทานพระราชทรัพย์ส่วนพระองค์จัดตั้งมูลนิธิอานันทมหิดลขึ้น เมื่อปี พ.ศ. 2502 [ต้องการอ้างอิง]โดยมีวัตถุประสงค์เพื่อพระราชทานทุนมูลนิธิอานันทมหิดล แก่นิสิตนักศึกษาที่มีผลการเรียนดีเด่นในด้านต่างๆ ให้นิสิตนักศึกษาเหล่านั้นได้มีโอกาสไปศึกษาหาความรู้วิชาการชั้นสูงในต่างประเทศ และนำความรู้นั้นกลับมาใช้พัฒนาชาติบ้านเมืองให้เจริญก้าวหน้าต่อไป
ทุนเล่าเรียนหลวง
ทุนมูลนิธิภูมิพล
ทุนมูลนิธิราชประชาสมาสัยในพระบรมราชูปถัมภ์ และมูลนิธิโรงเรียนราชประชาสมาสัย
ทุนนวฤกษ์
ทุนการศึกษาพระราชทานแก่นักเรียนเฉพาะกรณี
พระราชกรณียกิจด้านการศึกษา > มูลนิธิโครงการสารานุกรมไทยสำหรับเยาวชนฯ

มูลนิธิโครงการสารานุกรมไทยสำหรับเยาวชนฯ เริ่มดำเนินงานเมื่อปี พ.ศ. 2511 โดยคณะกรรมการผู้ทรงคุณวุฒิในสาขาวิชาต่าง ๆ เพื่อเป็นการสนองพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ว่า
หนังสือประเภทสารานุกรมนั้น บรรจุสรรพวิชาการอันเป็นสาระไว้ครบทุกแขนง เมื่อมีความต้องการหรือพอใจจะเรียนรู้เรื่องใด ก็สามารถค้นหาอ่านทราบโดยสะดวก นับว่าเป็นหนังสือที่มีประโยชน์เกื้อกูลการศึกษาเพิ่มพูนปัญญาด้วยตนเองของประชาชนอย่างสำคัญ โดยเฉพาะในยามที่มีปัญหาการขาดแคลนครูและที่เล่าเรียนเช่นขณะนี้ หนังสือสารานุกรมจะช่วยคลี่คลายให้บรรเทาเบาบางลงได้เป็นอย่างดี
มูลนิธิโครงการสารานุกรมไทยสำหรับเยาวชนฯ ได้จัดทำหนังสือสารานุกรมไทยที่บรรจุความรู้ใน 7 สาขาวิชา คือ วิทยาศาสตร์ เทคโนโลยี สังคมศาสตร์ มนุษยศาสตร์ เกษตรศาสตร์ แพทยศาสตร์ และคณิตศาสตร์ ขณะนี้มีออกมาแล้ว 44 เล่ม โดยแต่ละเล่มได้จัดแบ่งเนื้อหาของแต่ละเรื่องออกเป็นสามระดับ เพื่อที่จะให้เยาวชนสามารถศึกษาค้นคว้าหาความรู้ได้ตามพื้นฐานของตน นอกจากนี้ยังมี ฉบับเสริมการเรียนรู้ หรือ "ฉบับเล่มเล็ก" เป็นหนังสือที่พิมพ์เป็นขนาดเล็กให้พกพาได้สะดวก ขณะนี้ออกมาแล้ว 23 เล่ม โดยแต่ละเล่มได้จัดคัดสรรเนื้อหาที่น่ารู้มาจากเล่มใหญ่ มาเรียบเรียงใหม่มีเนื้อหาทั้งหมด 3 เรื่อง มีภาพประกอบสี่สีสวยงามตลอดทั้งเล่ม โดยไม่แบ่งเป็นสามระดับเหมือนเล่มใหญ่ รวมถึงเล่มอื่นๆ อีกมากมาย เช่น ฉบับกาญจนาภิเษก ฉบับผู้สูงวัย เป็นต้น
พระราชกรณียกิจด้านการศึกษา > พิธีพระราชทานปริญญาบัตรแก่ผู้สำเร็จการศึกษา

ในทุก ๆ ปี พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์จะเสด็จพระราชดำเนินไปยังสถาบันอุดมศึกษาของรัฐ เพื่อพระราชทานปริญญาบัตรแก่ผู้สำเร็จการศึกษา แม้พระราชกรณียกิจนี้จะเป็นภาระแก่พระองค์และพระบรมวงศานุวงศ์มาก แต่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ก็มีพระราชกระแสรับสั่งให้คงพิธีพระราชทานปริญญาบัตร
พระราชกรณียกิจด้านศาสนา

พระองค์เสด็จพระราชดำเนินเป็นประธานในการเปิดพระราชพิธีเนื่องในวโรกาสต่าง ๆ เช่น พระราชพิธีบำเพ็ญการกุศล ทรงสนับสนุนให้มีการสร้างศาสนสถาน[ต้องการอ้างอิง] อีกทั้งยังทรงเป็นองค์อัครศาสนูปถัมภกของทุกศาสนา เคยทรงให้จัดพิมพ์พระไตรปิฎกเป็นจำนวน 45 เล่ม[ต้องการอ้างอิง]
พระราชกรณียกิจด้านศิลปวัฒนธรรม

ทรงตั้งกรมมหรสพขึ้น เพื่อฟื้นฟูศิลปวัฒนธรรมไทย
ทรงตั้งโรงละครหลวงขึ้นเพื่อส่งเสริมการแสดงละครในหมู่ข้าราชบริพาร
ทรงพระกรุณาโปรดเกล้าฯ ให้ออกแบบอาคารสมัยใหม่เป็นแบบทรงไทย เช่น ตึกอักษรศาสตร์ ซึ่งเป็นอาคารเรียนหลังแรกของจุฬาลงกรณ์มหาวิทยาลัย และอาคารโรงเรียนวชิราวุธวิทยาลัย
พระราชกรณียกิจด้านการกีฬา

ดูเพิ่ม: การเล่นกีฬาของพระบาทสมเด็จพระมหาภูมิพลอดุลยเดชมหาราช บรมนาถบพิตร
เรือใบเป็นกีฬาที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โปรดเป็นพิเศษ พระองค์ทรงเป็นตัวแทนของประเทศไทยลงแข่งเรือใบในกีฬาแหลมทองครั้งที่ 4 ระหว่างวันที่ 9-16 ธันวาคม พ.ศ. 2510 ที่ประเทศไทยเป็นเจ้าภาพ โดยทรงเข้าค่ายฝึกซ้อมตามโปรแกรมการฝึกซ้อม และทรงได้รับเบี้ยเลี้ยงในฐานะนักกีฬา เช่นเดียวกับนักกีฬาคนอื่น ๆ ในที่สุด ด้วยพระปรีชาสามารถ พระองค์ทรงชนะเลิศเหรียญทอง และทรงได้รับการทูลเกล้าฯ ถวายรางวัลเหรียญทอง จากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อวันที่ 16 ธันวาคม พ.ศ. 2510 ท่ามกลางความปลื้มปีติของพสกนิกรชาวไทยทั้งประเทศ และเป็นที่ประจักษ์แก่ชนทั่วโลก ทำให้พระอัจฉริยภาพทางกีฬาเรือใบของพระองค์ที่ยอมรับกันทั่วโลก พระองค์ยังได้ทรงออกแบบและประดิษฐ์เรือใบยามว่างออกมาหลายรุ่น พระองค์พระราชทานนามเรือใบประเภทม็อธ (Moth) ที่ทรงสร้างขึ้นว่า เรือใบมด เรือใบซูเปอร์มด และ เรือใบไมโครมด ถึงแม้ว่าเรือใบลำสุดท้ายที่พระองค์ทรงต่อคือ เรือโม้ค (Moke) เมื่อ 17 พฤศจิกายน พ.ศ. 2510 เรือใบซูเปอร์มดยังถูกใช้แข่งขันในระดับนานาชาติที่จัดในประเทศไทยหลายครั้ง ครั้งสุดท้ายคือเมื่อ พ.ศ. 2528 ในกีฬาซีเกมส์ครั้งที่ 13
นอกเหนือจากกีฬาเรือใบแล้ว ยังทรงเล่นกีฬาประเภทอื่น ๆ เช่น แบดมินตัน เทนนิส ยิงปืน เป็นต้น
หนังสืออ่านเพิ่ม

วารี อัมไพรวรรณ, พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (ในหลวงของเรา), ภัทรินทร์, 2537. ISBN 9745070955.
จิระนันท์ พิตรปรีชา, รู้ รัก สามัคคี, ธนาคารไทยพาณิชย์ จำกัด (มหาชน), 2540. ISBN 9748956466.
พระผู้ทรงเป็นจอมทัพไทย : เนื่องในมหามงคลสมัยเฉลิมพระชนมพรรษา ครบ 5 รอบและเฉลิมรัชมังคลาภิเษก , กรมกิจการพลเรือนทหารบก, 2531.
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร กับการศึกษาไทย, สำนักงานคณะกรรมการการศึกษาแห่งชาติ, 2530.
Her Royal Highness Princess Maha Chakri Sirindhorn (translated by Pongpet Mekloy), A Regal Example, The Post Publishing, 1999. ISBN 9742280002.
แหล่งข้อมูลอื่น

พระราชกรณียกิจ จากเครือข่ายกาญจนาภิเษก
ThaiMonarchy.com เก็บถาวร 2021-02-28 ที่ เวย์แบ็กแมชชีน
ภาพวาดพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ขณะกำลังทรงงาน
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ขณะมีพระราชดำรัส ณ รัฐสภาแห่งสหรัฐ 29 มิถุนายน พ.ศ. 2503
องค์การเกษตรกรในอนาคตแห่งประเทศไทย ในพระราชูปถัมภ์ฯ

องค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี (อกท.) (อังกฤษ: Future Farmers of Thailand) คือองค์การวิชาชีพเกษตร เป็นองค์การของนักเรียน นักศึกษาอาชีวศึกษาเกษตร ผู้ซึ่งจะเป็นเกษตรกรรุ่นใหม่ของประเทศไทย องค์การนี้นำรูปแบบมาจากองค์การเกษตรกรในอนาคตแห่งประเทศสหรัฐอเมริกา (FFA.) อกท. เป็นองค์การที่ดำเนินภายในและระหว่างวิทยาลัยเกษตรและเทคโนโลยีและวิทยาลัยประมงที่จัดตั้งกระจายอยู่ทั่วประเทศแทบทุกจังหวัด
ประวัติ

องค์การเกษตรกรในอนาคตแห่งประเทศไทย : อกท. (Future Farmers of Thailand : F.F.T.)
ประวัติ > กำเนิด อกท.

พ.ศ. 2501 ครูเกษตร 5 คน ได้แก่ อาจารย์วิภาต บุญศรีวังซ้าย อาจารย์สุรพล สงวนศรี อาจารย์ขจร ทองอำไพ อาจารย์ประสงค์ วรยศ และอาจารย์สมร ตรีพงษ์ ได้มีโอกาสไปร่วมประชุมองค์การเกษตรในอนาคตแห่งสหรัฐอเมริกา (F.F.A.) ระดับชาติ ที่เมืองแคนซัสซิตี้ ประทับใจในกิจกรรม และหารือเพื่อจะจัดตั้งในประเทศไทยให้ได้
พ.ศ. 2503 กรมอาชีวศึกษาได้จัดตั้งให้มีการอบรมผู้บริหาร เรื่องโครงการเกษตรภายใต้การนิเทศ โดย ยูซ่อม จัดทุนให้โรงเรียนเกษตรกรรม โรงละ 100,000 บาท เพื่อปรับปรุงพื้นที่ให้นักเรียนโครงการเกษตร เป็นโอกาสเหมาะสมที่จะจัดตั้ง อกท. โดยอาจารย์สุรพล สงวนศรี และอาจารย์ประสงค์ วรยศ ขณะนั้นที่สอนโรงเรียนเกษตรกรรมเชียงใหม่ (แม่โจ้) ได้ร่วมกันร่างธรรมนูญและแนวทางการจัดตั้งหน่วย อกท. ขึ้น และได้คัดเลือกนักเรียนที่ไม่มีลักษณะการเป็นผู้นำมาฝึกฝนในรูปแบบของ อกท. ซึ่งได้ผลเกินคาด นักเรียนดังกล่าวเป็นผู้นำที่ดีได้ในระยะเวลาอันสั้น
พ.ศ. 2010-2516 อาจารย์เพียร จรรย์สืบศรี ได้รับความช่วยหลือจากโครงการเงินกู้เพื่อพัฒนาอาชีวศึกษา (ก.พ.อ.) นำอุปกรณ์และภาพยนตร์เกี่ยวกับ F.F.A. มาเผยแพร่ใน โรงเรียนและวิทยาลัยเกษตรกรรมทั่วประเทศและอบรมครูที่ปรึกษาขณะเดียวกัน อาจารย์บวร เมืองสุวรรณ อาจารย์นพคุณ ศิริวรรณ กับผู้เชี่ยวชาญอเมริกาจัดทำคู่มือกิจกรรม นักศึกษาและ อกท. จึงได้มีการเปลี่ยนหน่วย อกท. ขึ้นในโรงเรียนและวิทยาลัยเกษตรกรรมขึ้นหลายแห่ง
พ.ศ. 2518 รัฐบาลได้สั่งยกเลิกและยุบองค์การต่าง ๆ ของนักศึกษาทุกรูปแบบ อกท. ต้องยุบไปด้วย
พ.ศ. 2522 นายบุญเทียม เจริญยิ่ง เป็นผู้อำนวยการกองวิทยาลัยเกษตรกรรม ได้ประชุมผู้บริหารสถานศึกษาเพื่อฟื้นฟูกิจกรรม อกท. ขึ้นมาอีกครั้ง
พ.ศ. 2523 ได้จัดให้มีการประชุมวิชาการและแข่งขันทักษะเกษตรของสมาชิก อกท. ระดับชาติครั้งที่ 1 อกท. ได้เจริญก้าวหน้าและได้แลกเปลี่ยนครู อาจารย์และสมาชิกไปดูงานกับองค์การเกษตรในอนาคตกับต่างประเทศ
ประวัติ > ปัจจุบัน

นับเป็นพระมหากรุณาธิคุณแก่สมาชิก อกท. อย่างหาที่สุดมิได้ องค์สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ เสด็จฯ เป็นองค์ประธาน ในงาน อกท. ระดับชาติในทุก ๆ ปี
หลักการของ อกท. คือ เป็นองค์การของนักเรียนนักศึกษาเกษตรกรรม
 ดำเนินการโดยนักเรียนนักศึกษาเกษตรกรรม เพื่อนักเรียนนักศึกษาเกษตรกรรม 
โดยมีผู้บริหารสถานศึกษา ครูอาจารย์ให้คำแนะนำ และควบคุมดูแลรับผิดชอบ
ประวัติ > ความหมายของสัญลักษณ์องค์การ

สัญลักษณ์ขององค์การเกษตรกรในอนาคตแห่งประเทศไทยมีความหมายดังนี้
| 0 | 1 | 2 |
| --- | --- | --- |
|  อาทิตย์ยามอรุณ คันไถ รวงข้าว ธงไตรรงค์ พระพิรุณทรงนาค คบเพลิง |  |  หมายถึง ความก้าวหน้าของเกษตรกรแผนใหม่   หมายถึง แรงงานและเครื่องมือพลิกผืนดิน    หมายถึง พืชเกษตรกรรมหลักของประเทศไทย    หมายถึง ประเทศไทย   หมายถึง การเกษตรแห่งชาติ   หมายถึง แสงนำทางไปสู่แสงสว่างแห่งปัญญา   |
ประวัติ > เครื่องหมายประจำตำแหน่ง

เครื่องหมายประจำตำแหน่งของกรรมการดำเนินงาน อกท. และครูที่ปรึกษา คือ
รูปอาทิตย์รุ่งอรุณ
รูปไถ
รูปรวงข้าว
รูปพระยาเทพศาสตร์สถิต
รูปธงไตรรงค์
รูปพนมมือไหว้
รูปคบเพลิง
กิจกรรมขององค์การฯ

การดำเนินกิจกรรมของ อกท. มีดังต่อไปนี้
การจัดตั้งหน่วย อกท.
การดำเนินกิจกรรมหลัก อกท.
การวิเทศสัมพันธ์ของ อกท.
การจัดพิธีการของ อกท.
การเชิดชูเกียรติของ อกท.
การบริหารสำนักงาน อกท.
การบริหารการเงินของ อกท.
การประชุมวิชาการ อกท.
การพิจารณาคัดเลือกหน่วย อกท. ดีเด่น
การแต่งกายของสมาชิก อกท. ครูที่ปรึกษาและที่ปรึกษา
การดำเนินกิจกรรมหมู่บ้าน อกท.
ให้เป็นไปตามวิธีการปฏิบัติของ อกท.
ให้ อกท. แต่ละระดับ สรุปผลการดำเนินกิจกรรมในรอบปีการศึกษาและรายงานตามลำดับชั้น
ระดับองค์การฯ

องค์การเกษตรกรในอนาคตแห่งประเทศไทย ในพระราชูปถัมภ์ฯ แบ่งโดยกำหนดกิจกรรมออกเป็น 3 ระดับ ได้แก่
อกท. ระดับหน่วย
อกท. ระดับภาค
อกท. ระดับชาติ
อกท. ระดับหน่วย ดำเนินกิจกรรมโดยสมาชิก เพื่อสมาชิกภายในหน่วย อกท. ของตนเองซึ่งตั้งอยู่ในสถานที่ศึกษาของแต่ละจังหวัด
อกท. ระดับภาค ดำเนินกิจกรรมโดยสมาชิกของหน่วย อกท. ที่ตั้งอยู่ในภาคเดียวกันแบ่งออกเป็น 4 ภาค โดยแต่ละภาคประกอบด้วยจังหวัด ดังต่อไปนี้
| --- | --- |
สังกัดภาคเหนือ หน่วยกำแพงเพชร  หน่วยเชียงราย  หน่วยเชียงใหม่(ปัจจุบันรวมเข้ากับสถาบันการอาชีวศึกษาภาคเหนือ 1)  หน่วยนนครสวรรค์  หน่วยตาก  หน่วยพะเยา(ปัจจุบันรวมเข้ากับสถาบันการอาชีวศึกษาภาคเหนือ 2)  หน่วยพิจิตร  หน่วยเพชรบูรณ์  หน่วยแพร่(ปัจจุบันรวมเข้ากับสถาบันการอาชีวศึกษาภาคเหนือ 2)  หน่วยลำพูน  หน่วยลสุโขทัย  หน่วยอุทัยธานี  สังกัดภาคตะวันออกเฉียงเหนือ หน่วยขอนแก่น  หน่วยชัยภูมิ  หน่วยนครราชสีมา  หน่วยบุรีรัมย์  หน่วยมหาสารคาม  หน่วยยโสธร  หน่วยร้อยเอ็ด  หน่วยศรีสะเกษ  หน่วยอุดรธานี  หน่วยอุบลราชธานี  หน่วยโนนดินแดง จ.บุรีรัมย์  หน่วยมุกดาหาร: สังกัดภาคกลาง หน่วยกาญจนบุรี  หน่วยฉะเชิงเทรา (ปัจจุบันรวมเข้ากับสถาบันการอาชีวศึกษาภาคกลาง 3)  หน่วยชลบุรี  หน่วยชัยนาท  หน่วยบางไทร จังหวัดพระนครศรีอยุธยา  หน่วยบางพูน จังหวัดปทุมธานี (ปัจจุบันตั้งเป็นสถาบันการอาชีวศึกษาภาคกลาง 1)  หน่วยเพชรบุรี  หน่วยราชบุรี  หน่วยลพบุรี  หน่วยสระแก้ว  หน่วยทุ่งสิงห์  หน่วยสุพรรณบุรี  สังกัดภาคใต้ หน่วยกระบี่  หน่วยชุมพร  หน่วยตรัง  หน่วยนครศรีธรรมราช  หน่วยพังงา  หน่วยพัทลุง  หน่วยระนอง  หน่วยสงขลา  หน่วยสตูล  หน่วยสุราษฎร์ธานี  หน่วยพรานทะเล (วิทยาลัยประมงติณสูลานนท์) จังหวัดสงขลา  หน่วยเขตรอุดมศักดิ์  หน่วยปัตตานี (ปัจจุบันรวมเข้ากับสถาบันการอาชีวศึกษาภาคใต้ 3)    วิทยาลัยเกษตรและเทคโนโลยีนราธิวาส  หน่วยนราธิวาส (ปัจจุบันสังกัดมหาวิทยาลัยนราธิวาสราชนครินทร์)  
ในกรณีที่มีการจัดตั้งหน่วย อกท. ในจังหวัดที่จัดตั้งขึ้นใหม่ในภาคใด ให้ถือว่าเป็นหน่วย อกท. ในภาคนั้น
อกท. ระดับชาติ ดำเนินกิจกรรมโดยสมาชิกทุกหน่วย ทุกภาค เพื่อสมาชิกทั้งมว
แหล่งข้อมูลอื่น

องค์การเกษตรกรในอนาคตแห่งประเทศไทย
อกท.ระดับชาติ ครั้งที่ 32 ณ วษ.ท.แพร่
FFT Chachoengsao [ลิงก์เสีย]
ข้างหลังภาพ เดอะมิวสิคัล
เนื้อเรื่อง

หม่อมราชวงศ์กีรติดำรงความเป็นสาวอยู่จนเข้าขีดความสาวทึมทึก ก็ยังไม่พบรักหรือชายที่สมควรแก่ความรักของเธอมาสู่ขอในขณะที่อายุย่างเข้าปีที่ 35 จึงมีข้าราชการชั้นพระยาอายุ 50 ปี ซึ่งเป็นพ่อหม้ายมีลูกติด 2 คนมาสู่ขอ ด้วยความหมดหวังที่จะได้พบชายที่ดีกว่านั้น และนิสัยนักศิลปะของเธอทำให้มีความต้องการจะรู้จักความเป็นไปของโลกให้กว้างกว่าที่ได้พบเห็นอยู่ในวงแคบเป็นเวลาถึง 35 ปี หม่อมราชวงศ์กีรติจึงได้ยอมแต่งงานกับเจ้าคุณผู้นั้น และแล้วก็ได้พบเห็นโลกภายนอกบ้านของเธอสมความปรารถนา เจ้าคุณสามี ( พระยาอธิการบดี ) พาเธอไปเที่ยวญี่ปุ่น ณ ที่นั้นเอง หม่อมราชวงศ์กีรติก็ได้พบกับนพพร นิสิตหนุ่มอายุ 22 ปี แห่งมหาวิทยาลัยริคเคียว ซึ่งเป็นบุตรชายของเพื่อนสามี และซึ่งสามีของเธอขอร้องให้ช่วยจัดหาบ้านพักและนำเที่ยวด้วยเป็นครั้งแรก
หม่อมราชวงศ์กีรติยังสาวและสวยสดชื่นอยู่ เช่นเดียวกับสุภาพสตรีสมัยใหม่ที่รู้จักบำรุงรักษาความงามแลวัยไว้ได้ ด้วยเหตุนี้ เธอจึงเป็นที่สะดุดตาสะดุดใจของนพพร เด็กหนุ่มผู้ห่างการสมาคมกับสุภาพสตรีไทยถึง 3 ปีเศษแล้วอย่างมากมาย และโดยที่ได้ติดต่อกันอยู่ตลอดเวลาที่หม่อมราชวงศ์กีรติกับสามีพักอยู่ที่ประเทศนั้นจึงทำให้นพพรกับหม่อมราชวงศ์กีรติคุ้นกันจนถึงขีดสนิทสนม ประกอบกับได้อยู่ด้วยกันท่ามกลางภูมิภาพอันสวยงามของประเทศญี่ปุ่น และความงามความเปล่งปลั่งของหม่อมราชวงศ์กีรติเป็นสื่อชักจูงใจด้วยในที่สุดนพพรเด็กหนุ่มผู้ไม่เดียงสาในเรื่องรัก ก็เกิดความรักในหม่อมราชวงศ์กีรติขึ้น
ความรักอันบริสุทธิ์และร้อนแรงของผู้ที่เพิ่งมีความรักเป็นครั้งแรกนี้ดูเหมือนจะทำให้หม่อมราชวงศ์กีรตินักศิลปะซึ่งไม่เคยได้พบความรักเลยรู้สึกลำบากใจ ที่จะข่มใจไว้อยู่มากเหมือนหัน แต่หม่อมราชวงศ์กีรติมีอายุมากแล้ว และทั้งได้รับการอบรมศึกษาในทางดีงามในชีวิตเบื้องต้นมาแล้ว ก็ข่มใจไว้อย่างดี จนนพพรไม่สามารถจะทราบได้ว่า หม่อมราชวงศ์กีรติรักตนหรือไม่ ครั้นแล้วทั้งสองก็จากกัน เมื่อกำหนดการเที่ยวญี่ปุ่นของพระยาอธิการบดียุติลง ความรักของนพพรคงรบเร้าจิตใจให้กระสับกระส่ายจนถึงขีดสุด เมื่อตอนที่จากกันไปใหม่ๆครั้นแล้วก็ค่อยๆอ่อนลงตามธรรมชาติของคนที่มีภาระที่จะต้องใส่ใจมากกว่าความรู้สึกนี้ จนในที่สุดเมื่อสองปีล่วงไปแล้ว นพพรก็รู้สึกในกีรติอย่างมิตรคนหนึ่งเท่านั้น
6 ปีล่วงไป นพพรสำเร็จการศึกษาและฝึกหัดงานที่ญี่ปุ่นพอสมควรแก่การแล้วก็กลับสยาม ในขณะนี้หม่อมราชวงศ์กีรติเป็นหม้ายแล้ว และบำเพ็ญชีวิตอยู่อย่างสงบเสงี่ยม
เขาทั้งสองคนได้พบกันอีกครั้งหนึ่ง แต่เป็นการพบที่นพพรรู้สึกเหมือนพบพี่สาวที่ดีคนหนึ่งเท่านั้น เวลา 6 ปีในญี่ปุ่นได้เปลี่ยนจิตใจของนพพรเด็กหนุ่มผู้อ่อนแก่ความรักให้เป็นชายหนุ่มญี่ปุ่นที่ไม่ใคร่จะคิดถึงใครจะคิดถึงอะไรนอกจากงานและการตั้งตัวเท่านั้น ครั้นแล้วนพพรก็แต่งงานกับคู่หมั้นที่บิดาหาไว้ไห้เมื่อครั้งยังศึกษาอยู่ในญี่ปุ่น เมื่อแต่งงานแล้วได้สองเดือน นพพรได้ทราบว่าหม่อมราชวงศ์กีรติได้เจ็บหนักด้วยโรควัณโรค และอยากพบเขา จนแพทย์และพยาบาลรู้สึกว่าควรจะมาตามเขาให้ไปพบ เพื่อให้คนไข้ได้สงบจิตใจในวาระสุดท้าย นพพรก็ไปเยี่ยมและหม่อมราชวงศ์กีรติก็ให้ภาพเขียนที่ระลึกถึงสถานที่ให้กำเนิดความรักแก่เขาทั้งสอง ซึ่งเป็นภาพวาดโดยฝีมือของเธอเอง พร้อมด้วยคำตัดพ้อบางประโยคเป็นที่สะกิดใจนพพรให้ระลึกถึงความหลังและหวนคิดเสียดายอาลัยคนรักคนแรกของตน ครั้นแล้วหม่อมราชวงศ์กีรติสตรีผู้อาภัพในเรื่องรักก็ถึงแก่กรรมใน 7 วันต่อมา และเรื่องก็จบลงเพียงเท่านี้
นักแสดง

| นักแสดงหลัก> นักแสดง 2551 | นักแสดงหลัก> นักแสดง 2568 | นักแสดงหลัก> บทบาท | นักแสดงหลัก>  | นักแสดงหลัก>  | นักแสดงหลัก>  |
| --- | --- | --- | --- | --- | --- |
| รัดเกล้า อามระดิษ | - | นวล |  |  |  |
| โกวิท วัฒนกุล | - | ท่านเจ้าคุณอธิการบดี |  |  |  |
| พีรชยา พิณเมืองงาม | - | ปรีดิ์ |  |  |  |
| เขมรัชต์ สุนทรนนท์ | - | พาที |  |  |  |
| เลอวิทย์ สังข์สิทธิ์ | - | เสรี |  |  |  |
| กฤษณะ ประจงการ | - | สมบูรณ์ |  |  |  |
| สุธาสินี พุทธินันทน์ | - | หม่อมราชวงศ์กีรติ |  |  |  |
| สุกฤษฎิ์ วิเศษแก้ว | - | นพพร |  |  |  |
นักแสดง > นักแสดงแทน

รัดเกล้า อามระดิษ เป็น คุณหญิงกีรติ
เลอวิทย์ สังข์สิทธิ์ เป็น นพพร
เขมรัชต์ สุนทรนนท์ เป็น นพพร
สุกานดา บุญธรรมมิก เป็น นวล
ภคชนก์ โวอ่อนศรี เป็น สมบูรณ์ และ ท่านทูต
เทพธนะ ปาลกะวงศ์ ณ อยุธยา เป็น เจ้าคุณอธิการ
นรินทร์ ภูวนเจริญ เป็น พาที
ปฐมกฤษณ์ สุดสระ เป็น เสรี
กุศลิน โควหกุล เป็น ปรีดิ์
สุปรียา พุทธน เป็น ปรีดิ์
งานสร้างละครเวที > การตีความบทประพันธ์

ข้างหลังภาพ วรรณกรรมคลาสสิก ของ ศรีบูรพา ซึ่งในครั้งนี้ถูกนำกลับมาสร้างอีกครั้ง ในรูปแบบที่ฉีกไปจากเดิม นั่นคือการวางบทประพันธ์ลงในรูปแบบของละครเวที บทประพันธ์ข้างหลังภาพนั้นมีความหมายมากมายซ่อนอยู่ ซึ่งผู้สร้าง ถกลเกียรติ วีรวรรณ ได้กล่าวไว้ว่า
| 0 | 1 | 2 |
| --- | --- | --- |
| “ | สิ่งสำคัญที่ทำให้นวนิยายเรื่องนี้มีความคลาสสิก เพราะผมเชื่อว่าคนอ่านแต่ละคนมีการตีความที่แตกต่างกันออกไป ร้อยคนอ่านก็ตีความร้อยอย่าง ผู้หญิงก็มองในมุมผู้หญิง ผู้ชายอ่านก็มองในมุมผู้ชาย แต่ละคนมีความหมายของคำว่า ข้างหลังภาพ ที่แตกต่างกัน | ” |
| 0 | 1 | 2 |
| --- | --- | --- |
| “ | ถ้าอ่าน ข้างหลังภาพ คุณสามารถตีความได้มากมาย สำหรับผมได้เห็น ภายใน ตัวละครนั้นจริงๆ ว่ามันพรั่งพรูมากๆ แต่ด้วยภาพลักษณ์ในสังคมทำให้พวกเค้าไม่สามารถแสดงออกมา เพราะฉะนั้น ความเป็น มิวสิคัล จะเอื้อให้สามารถบอกเล่าอารมณ์ของตัวละครที่กดแน่นอยู่ข้างในผ่านบทเพลง ตรงนี้เป็นจุดเด่นของละครเวทีเรื่องนี้ เพราะจะเป็นข้างหลังภาพที่คุณรู้สึกได้ และความสง่างามของตัวละครยังคงมีอยู่ ซึ่งอาจจะเป็นข้างหลังภาพ ในแบบที่คุณไม่เคยเห็น แต่คุณอาจจะเคยแอบรู้สึกแต่ไม่กล้าเอ่ยออกมา | ” |
งานสร้างละครเวที > ทีมงาน

ประพันธ์ดนตรี โดย สราวุธ เลิศปัญญานุช
ประพันธ์คำร้อง โดย วิเชียร ตันติพิมลพันธ์
บทละคร โดย ศุภกร เหรียญสุวรรณ , พิมพ์มาดา พัฒนอลงกรณ์ , พรินทรา ชูโต
กำกับดนตรี โดย สราวุธ เลิศปัญญานุช
กำกับลีลา โดย สุธีศักดิ์ ภักดีเทวา
กำกับศิลป์ โดย ศศวัต บุษยพันธ์
ออกแบบเครื่องแต่งกาย โดย ศักดิ์สิทธิ์ พิศาลสุพงศ์, พิสิฐ จงนรังสิน, อุดมเวทย์ คงภักดี, บันฑิต จันทะวัน
กำกับแสง โดย ปรากรม์ กาญจนศรีสุขกุล
ดูแลการร้อง สุกานดา บุญยธรรมิก, ธานี พูลสุวรรณ
กำกับเสียง โดย ประพล สุขสันต์สมภพ
ดำเนินการผลิต อัจฉรา ชูสกุล
ควบคุมการผลิต สุธาสินี บุศราพันธ์, ฤดีภัญ แสงชูโต
อำนวยการสร้างและกำกับการแสดง โดย ถกลเกียรติ วีรวรรณ
งานสร้างละครเวที > แง่มุมสะท้อนสังคม

ปัจจุบัน สังคมเป็นตัวกำหนดให้ทุกคนต้องมีภาพออกมาภาพหนึ่งเสมอ แล้วผู้คนก็พร้อมที่จะตัดสินและยึดติดกับภาพนั้นๆอย่างง่ายๆ โดยบางครั้งก็ไม่ได้รู้ว่าข้างหลังของภาพนั้นมีที่มาที่ไปอย่างไร
เหมือนภาพวาดที่คุณหญิงกีรติ มอบให้ นพพร ก่อนสิ้นใจ ที่ปรีดิ์คู่หมั้นของ นพพร มองปราดเดียวก็รู้ว่าภาพนั้นไม่สวย แต่นพพรกลับมองว่าสวย เพราะภาพนั้นเป็นภาพวาดน้ำตกมิตาเกะในญี่ปุ่นที่เขาเกิดความรักต่อคุณหญิงกีรติที่นั่น ดังนั้น เมื่อใดก็ตามที่เราได้รู้เบื้องลึกเบื้องหลังของภาพนั้น อาจจะให้ความรู้สึกที่แตกต่างกันจากการมองเพียงข้างหน้าภาพเพียงอย่างเดียว ตัวละครของปรีดิ์จึงเปรียบเสมือนคนโดยส่วนใหญ่ในปัจจุบันที่มักจะมองเพียงหน้าภาพและตัดสินว่าคนอื่นๆเป็นอย่างไร
งานสร้างละครเวที > แง่มุมสะท้อนสังคม > ความหมายแฝงของข้างหลังภาพ

การเมืองเป็นประเด็นทางสังคม ที่ ผู้เขียน ศรีบูรพา ได้แทรกเข้าไป เพื่อให้ผู้อ่านได้มองเห็นบรรยากาศของสังคมในช่วงรอยต่อผ่านการต่อสู้ และสำหรับในรูปแบบของละครเวที ก็ยังได้มีการสอดแทรกประเด็นทางการเมืองลงไปเล็กน้อยด้วย
บทเพลง

ภาพแห่งชีวิต - บ้านนพพร พ.ศ. 2483 - นพพร
ความลับ - บ้านคุณหญิงกีรติ พ.ศ. 2476 - กีรติ
นะท์ซึ - กรุงโตเกียว - หมู่มวล, พาที, เสรี, สมบูรณ์, นพพร
ชุดน้ำเงินลายจุด - สถานีรถไฟ - นพพร, กีรติ
เธอสวย - ทำเนียบสยามในโตเกียว - นักร้อง, นพพร, พาที, เสรี, สมบูรณ์
คำชมของเธอ - ทำเนียบสยามในโตเกียว - กีรติ, นพพร
ความสุขที่แท้จริง - หน้าบ้านและภายในบ้านพักเจ้าคุณและคุณหญิง - นวล, กีรติ
ท่องแดนตะวัน - บนรถไฟ, โตเกียว, และเมืองรอบๆ โตเกียว - หมู่มวล, นพพร, กีรติ
รักแท้มีอยู่จริง - บึงน้ำในสวนสาธารณะ - เด็กญี่ปุ่น, นพพร, กีรติ
คำถาม - บึงน้ำในสวนสาธารณะ - นพพร, กีรติ
ความสุขที่แท้จริง (Reprise) - หน้าบ้านพักเจ้าคุณและคุณหญิง - นวล, นพพร
พูดชัดๆ - ถนนในโตเกียว - สมบูรณ์, เสรี, พาที, นพพร
จดหมาย - บ้านปรีดิ์ในบางกอก - ปรีดิ์
รุ่มร้อน - ภายในและภายนอกห้องบอลรูมโรงแรมในโตเกียว - นพพร, กีรติ
ภาพแห่งความหลัง - ภายในและภายนอกห้องบอลรูมโรงแรมในโตเกียว - นพพร
ความลับ - มิตาเกะ - กีรติ
หากฉันมีความรัก - มิตาเกะ - นพพร, กีรติ
ฉันแทบใจจะขาด - ท่าเรือโกเบ - หมู่มวล, นพพร, กีรติ
ฝันร้าย - ญี่ปุ่น - บรรเลง
คำว่ารัก - ญี่ปุ่นและสยาม พ.ศ. 2476-2482 - นพพร, กีรติ
ไม่มีเคยมีคำว่าสาย - บ้านเจ้าคุณ - เจ้าคุณ
ระบายความฝัน - บ้านเจ้าคุณ - กีรติ
เริ่มชีวิตใหม่ - ท่าเรือ - หมู่มวล
เคยรัก - บ้านคุณหญิงกีรติ - นพพร
อยากพูดให้เธอรู้ - บ้านคุณหญิงกีรติ - กีรติ, นพพร, ปรีดิ์, หมู่มวล
สร้างภาพเราให้ดูดี - ร้านอาหาร - พาที, เสรี, สมบูรณ์, หมู่มวล
ภาพวันนั้น - บ้านนพพร พ.ศ. 2483 - นพพร, นวล
สายเสียแล้ว - บ้านคุณหญิงกีรติ - กีรติ, นพพร
ภาพแห่งชีวิต (Reprise) - บ้านนพพร - นพพร
บทเพลง > 2025

ข้างหลังภาพ-พระเอกปริศนา
นพพร-พระเอกปริศนา
รักแลกภพ-พระเอก/นางเอกปริศนา
แค้นรัก-นางรองปริศนา